钦定古今图书集成/明伦汇编/闺媛典/第255卷 > 何瑜枝妻张氏
## 钦定古今图书集成/明伦汇编/闺媛典/第255卷 > 何瑜枝妻张氏

按《苏州府志》：“张氏，嘉定人。都谏张栋女，何瑜枝妻。年
十七于归，甫阅月，枝病瘵死，张请从。栋曰：‘既为人妇
殉固当然，如我与舅姑何’乃止。时张依父京邸，毁瘠
扶丧，越三千里归葬何氏墓。及栋以言事归，张请于
舅姑，归依其母，而旦夕修问无缺。姑王氏，每受饷，辄
泣数行下。无何翁没，张洗橐以佐含殓。抚嗣子温然”，
慈而有法，守节六十年。崇祯五年旌表。